古生
作者：唐庚
朝代：宋

paragraphs: 卷地風來怒濤起，驚散沙汀雙翡翠。
誰將仙匹鎖金籠，孤飛吟叫煙波裏。
古生開鎖放珍禽，春江日暖重相尋。
巧舌相和葦風輭，綺翼交飛菰浪深。
壯哉古生真任俠，氣義肝腸何激烈。
功成不復更偷生，一劍揮霜襟濺血。
世間美事多參商，白馬青梅人斷腸。
古生埋没在何處，江山流水空茫茫。